12.6.2007

LAUSUNTO
LAHDEN KÄRÄJÄÖIKEUS
Oikeusministeriö
Lainvalmi steluo sasto
PL 25
00023 VALTIONEUVOSTO
Oikeusministeriön kirje 5.4.2007 OM 6/41/2006, OMO22:00/2006 RANGAISTUSMÄÄRÄYS- JA RIKESAKKOTYÖRYHMÄN MIETINTÖ

Ehdotetun lain sakko- ja rikesakkomääräysmenettelystä 33 §:n mukaan sakkomääräykseen, rikesakkomääräykseen ja syyttäjän sakkomääräykseen ei saa hakea muutosta valittamalla. Landen käräjäoikeuden käsityksen mukaan muutoksenhakukielto ei ole ongelmaton. Perustuslain mukaan tuomiovaltaa käyttävät riippumattomat tuomioistuimet. Ehdotetulla lailla tuomiovaltaa siirretään paitsi syyttäjälle myös poliisille ilman, että päätöksiin missään vaiheessa saisi hakea muutosta riippumattomalta tuomioistuimelta. Järjestely on perusteltu sen toimivuuden kannalta. Kuitenkin ehdotettu lainsäädäntö koskee summaarista menettelyä, joka ei kiinnitä erityistä huomiota oikeusturvanäkökohtiin.

Landen käräjäoikeus esittää harkittavaksi, voitaisiinko lakiin ottaa kuitenkin viimekätinen muutoksenhakuoikeus käräjäoikeuteen. Tätä voitaisiin perustella perustuslain 21 §:llä, jonka mukaan jokaisella on oikeus saada oikeuksiaan ja velvollisuuksiaan koskeva päätös tuomioistuimen tai muun riippumattoman lainkäyttöelimen käsiteltäväksi ja jonka mukaan oikeus hakea muutosta turvataan lailla. Vastaavanlainen säännös löytyy myös Euroopan neuvoston ihmisoikeussopimuksesta ja kansalaisoikeuksia ja poliittisia oikeuksia koskevasta kansainvälisestä yleissopimuksesta. Muutoksenhakuoikeus käräjäoikeuteen lisäisi jonkin verran käräjäoikeuksien työtä. Ilmeisesti muutoksenhaut eivät kuitenkaan olisi niin runsaslukuisia, että työmäärän lisäys olisi mitenkään merkittävä. Mikäli nykyisen hallituksen hallitusohjelmaan otettu maininta muutoksenhakujärjestelmän toteuttamisesta hovioikeuksien toteutetaan, voitaisiin ehdotetun lain mukaisissa asioissa muutoksenhaku käräjäoikeuden päätöksistä saattaa luvanvaraisiksi. Näin ollen muutoksenhakuoikeus ei lisäisi ylempien tuomioistuimien työmäärää.

Muilta osin Landen käräjäoikeudell ei ole h omautettavaa ehdotettuun lainsäädäntöön.
Laamanni
Käyntiosoite	Postiosoite	Puhelin	010 36 47000	Sähköposti	Internet	
Rautatienkatu 2, Lahti	PL 3, 15101 Lahti	Telekopio 010 36 47175	lahti.ko@om.fi	www.oikeus.fi/ko/Lahti